tomron87/hebrew-wikipedia-sentences-corpus huggingface dataset:
ויילס אמר כי הוא מתכוון שהאתר יסייע במאבק בחדשות מזויפות (פייק ניוז) באינטרנט; עוד הוא אמר כי החליט להקים את האתר לאחר ששמע את קליאן קונוויי, היועצת ומנהלת הקמפיין של דונלד טראמפ, משתמשת בביטוי 'עובדות חלופיות' במהלך ריאיון שקיימה בינואר 2017.
Will I See You (בעברית: האם אני אראה אותך) הוא סינגל שהוקלט על ידי הפזמונאי פו הדב בשיתוף הזמרת הברזילאית אניטה.
השיר יצא לאור ב-3 בספטמבר 2017, כסינגל שלא נכלל באף אלבום.
עם יציאתו נכנס השיר אל המקום ה-29 במצעד הרשמי שבברזיל, ולמצעדים נוספים הנמצאים שם גם כן.
השיר נכתב על ידי אניטה, ג'ייסון בויד, אליהו סקוט ויורי טר סטג', והופק על ידי פו הדב.
השיר שהוציאה לאחר מכן היה "Is That for Me", שיצא בשיתוף הדיג'יי אלסו.
הקליפ המוזיקלי של השיר יצא ב-3 בספטמבר 2017, בבימויו של מנואל נוגירה מקונספירצ'או, ובניהולם של לוצ'יאנה מטאר ופטריק פטרי.
בסרטון של השיר, אניטה מופיעה בחדר לבן יחד עם פו הדב, וישנם קטעים בהם היא עירומה לחלוטין, ואותיות מתוך מקרן מסתירות את איבריה.
לדברי הבמאי, "השיר החדש הזה נותן מקום לאניטה, ומראה את האמן האמיתי שבתוכה, והוא מביא עמו משהו הרבה יותר פואטי, ולא נראה כמו כל קליפ רגיל שיוצא בדרך כלל".
Wild (בעברית: פְּרָאִי) הוא המיני-אלבום הרביעי של הזמר-יוצר האוסטרלי טרוי סיון.
המיני-אלבום יצא לאור ב-4 בספטמבר 2015, על ידי חברות התקליטים EMI אוסטרליה, קפיטול רקורדס ויוניברסל מיוזיק גרופ.
המיני-אלבום הגיע למקום השישי במצעד האלבומים הקנדי, והחמישי במצעד הבילבורד 200.
ב-25 ביולי 2015, טרוי סיון הודיע על כך שהוא עתיד להוציא את המיני-אלבום הרביעי שלו וכי הוא יכיל שישה שירים בסך הכל.
ב-13 באוקטובר 2015, הוא אף חשף כי גם אלבום הבכורה שלו יופץ בסמוך להפצת המיני-אלבום.
האלבום הופק על ידי אלכס הופ, אלכס ג'יי אל הייוו, סלאמס, בראם אינסקור, פיפ נורמן, קיילב נוט ודאן יום.
השיר "Wild" יצא לאור ב-3 בספטמבר 2015, כסינגל הראשון והיחידי מתוך המיני-אלבום.
ב-4 בספטמבר 2015, הוא יצא לאור כסינגל הראשון מתוך אלבום בכורתו של סיון, Blue Neighbourhood.
לשיר יצא רמיקס עם אלסיה קארה שבהמשך יצא כסינגל הרביעי מתוך אותו אלבום הבכורה.
המיני-אלבום נכנס היישר אל המקום ה-5 במצעד האלבומים האמריקאי, עם מכירות של 50,000 עותקים בשבוע צאתו.
באוקטובר 2015, נודע כי הוא נמכר בארצות הברית בסדר גודל של כ-60,000 עותקים בסך הכל.
מכירותיו של המיני-אלבום בעולם, נכון לספטמבר 2015, עומדות על כ-97,000 עותקים בסך הכל.
מדינה תאריך יציאה פורמט חברת תקליטים מקור עולם4 בספטמבר 2015תקליטור • הורדה דיגיטליתEMI אוסטרליה • קפיטול • יוניברסל
Wild Thoughts (בעברית: מחשבות פרועות) הוא שיר של האמן האמריקאי די ג'יי חאלד בהשתתפות עם הזמרת הברבדית ריהאנה והזמר האמריקאי ברייסון טילר.
השיר יצא לאור ב-16 ביוני 2017, כסינגל השלישי והאחרון מתוך אלבומו העשירי של חאלד, "Grateful".
הזמר הקנדי PartyNextDoor עזר לאמנים לכתוב את השיר יחד עם המפיק חאלד.
השיר הוא פופ המורכב מכלי הקשה, גיטרה אקוסטית וריפים שנדגמו מהשיר "מריה מריה" (מ-1999), מאת קרלוס סנטנה.
מילות השיר משבחות מאהב שמעורר מחשבות מיניות.
+מקבץ רשימות של גופים אשר דירגו את השיר "Wild Thoughts"ארגוןרשימהמיקוםמקורבילבורד100 השירים הטובים ביותר לשנת 201737
מבחינה מסחרית, השיר הגיע למקום הראשון בבריטניה, (השיר השני של חאלד שהגיע למקום זה, והתשיעי של ריהאנה).
השיר גם ראה הצלחה במצעד באוסטרליה ובקנדה, שם הגיע למקום השני.
השיר הגיע למקום השני במצעד האמריקאי של בילבורד הוט 100, והפך את השיר למספר ה-31 של ריהאנה אשר נכנס למצעד הוט 100 בעשירייה הראשונה, של חאלד בפעם השלישית וברייסון בפעם הראשונה.
הקליפ של הסינגל בוים על ידי קולין טילי וצולם בשכונת האיטי הקטנה, מיאמי, פלורידה.
וידאו הקליפ היה מועמד לשלוש קטגוריות בטקס פרסי הווידאו קליפים של MTV: קליפ השנה, שיתוף הפעולה הטוב ביותר, והבימוי האומנותי הטוב ביותר.
"Wildest Dreams" (בעברית: "הַחֲלוֹמוֹת הַפְּרוּעִים בְּיוֹתֵר") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-31 באוגוסט 2015, על ידי חברות התקליטים ביג משין רקורדס וריפבליק רקורדס, כסינגל החמישי מתוך האלבום.
מבחינה מוזיקלית, הוא מאופיין בסגנונות כמו סינת'פופ ודרים פופ.
הוא תואר כבלדה קצבית וזאת, תוך שנעשה בו שימוש בכלי מיתר ובפעימות הלב האמיתיות של סוויפט.
מבחינה לירית, "Wildest Dreams" עוסק בכך שהיא מבקשת מבן זוגה לשעבר לזכור אותה בצורה מסוימת, למרות סיום מערכת היחסים ביניהם.
השיר זכה לביקורות חיוביות ומעורבות כאחד: מבקרים רבים שיבחו את היכולות הווקאליות של סוויפט ואת הפקתו וכינו אותו כ"אחד מהשירים הטובים ביותר שלה", אך חלקם כינו אותו כ"לא מקורי".
"Wildest Dreams" זכה להצלחה כאשר הגיע לחמישייה הפותחת במספר מדינות ביניהן אוסטרליה, קנדה ופולין.
בארצות הברית הגיע לחמישייה הפותחת גם כן, והפך לשיר הרביעי מ-1989 שעשה זאת.
מעבר לכך, הוא הגיע למקום הראשון בשלושה מצעדים נוספים במדינה והגיע למעמד של פלטינה מרובעת על מכירות של למעלה מ-4 מיליון עותקים.
הקליפ של "Wildest Dreams" בוים על ידי ג'וזף קאהן.
הוא עורר ביקורת בנוגע להאדרת קולוניאליזם, טענה שקאהן דחה.
עלילת הקליפ מתרחשת באפריקה בעידן ההוליוודי הקלאסי של שנות ה-50 של המאה ה-20, ומתאר את סוויפט כשחקנית ברונטית שמתאהבת בכוכב קולנוע על סט הצילומים, ומאוחר יותר מבינה את סופה הבלתי נמנע של מערכת היחסים שלהם עם סיום צילומי הסרט.
הקליפ זכה לביקורות חיוביות על ההפקה והאפקטים שלו.
סוויפט תרמה את כל ההכנסות מהקליפ לארגון "African Parks".
סוויפט הוציאה את ההקלטה החוזרת של השיר ב-17 בספטמבר 2021 כחלק מההקלטות המחודשות שלה, שהוקלטו ויצאו כתוצאה ממחלוקת המאסטרס שלה.
"Wildest Dreams" נכתב על ידי סוויפט, מקס מרטין ושלבאק והופק על ידי מרטין ושלבאק שהפיקו את רוב השירים ב-1989. מבחינה מוזיקלית, "Wildest Dreams" הוא שיר דרים פופ וסינת'פופ, אף על פי שחלק מהמבקרים סברו שהוא מכיל אלמנטים של רוק.
מייקל אילברט וסם הולנד הקליטו אותו באולפני MXM בסטוקהולם ובאולפני ההקלטות של קונוויי שבלוס אנג'לס.
מבקרים רבים השוו את "Wildest Dreams" לשיריה של הזמרת לנה דל ריי בגלל האווירה "המחניקה והקודרת" שלו.
סוויפט השתמשה בפעימות הלב האמתיות שלה כביטים של השיר.
בנוסף לכך, נעשה בו שימוש בביטים של סינתיסייזרים ובכלי מיתר.
מתיאס ביילונד עיבד את השיר ועבד עליו בביתו שבשוודיה.
מעבר לכך, הבתים בו מלווים במלוטרון והפזמון שלו נתמך בצלילי סטקטו.
ישנן פעמים ב-"Wildest Dreams" בהן סוויפט עוצרת את נשימתה באופן מכוון.
מבחינה לירית, "Wildest Dreams" עוסק בבקשה של סוויפט לבן זוגה שיזכור אותה למרות הפרידה שלהם.
בנוסף לכך, היא מכנה את האדם בו התאהבה כ"אדם רע" אך טוענת שהיא לא יכולה להפסיק לאהוב אותו למרות זאת.
בבית הראשון סוויפט מדברת על כך שהיא כבר רואה שהיחסים נידונים לכישלון והיא מזהירה את בן זוגה מכך.
את הווידאו קליפ של השיר ביים ג'וזף קאהן שביים מספר קליפים של סוויפט בעבר.
הוא צולם בטנזניה ובלוס אנג'לס, ונחשף לראשונה בטקס פרסי הווידאו קליפים של MTV לשנת 2015. השחקן והדוגמן סקוט איסטווד גילם את התפקיד הראשי בו.
בקליפ, סוויפט מגלמת שחקנית בדיונית בשם מרג'ורי פין שהיא התייחסות לסבתה, מרג'ורי פינליי, בעוד שאיסטווד מגלם שחקן בדיוני בשם רוברט קינגסלי, המשלב את שם סבה של סוויפט רוברט, ושמו האמצעי של אביה קינגסלי.
סוויפט הגתה את הרעיון של הקליפ לאחר שקראה את The Secret Conversations, ספר זיכרונות של השחקנית אווה גרדנר.
הנחת היסוד שלה הייתה שבגלל בשנות ה-50 של המאה ה-20 לא הייתה מדיה חברתית, הדרך היחידה של שני אנשים להתאהב הייתה אם הם יהיו במקום מבודד ומכאן עלה הרעיון לצלם את הקליפ באפריקה.
לדבריי קאהן, הוא מבוסס על רומנים הוליוודיים קלאסים כמו "מלכה אפריקאית", "זיכרונות מאפריקה" ו"הפצוע האנגלי".
הקליפ מתרחש באפריקה בעידן ההוליוודי הקלאסי של שנות ה-50 של המאה ה-20, ועוקב אחר סיפורה של מרג'ורי פין (סוויפט), שחקנית ברונטית שצילמה סרט הרפתקאות רומנטי בשם "Wildest Dreams" (התייחסות לסרט "זיכרונות מאפריקה" מ-1985) עם רוברט קינגסלי (איסטווד).
הוא שזור בתמונות של חיות בר אפריקאיות ונוף טבעי, כולל מפל מים וסוויפט, אשר נמצאת בקרבת אריה.
פין וקינגסלי מתאהבים, אך לאחר שצילומי הסרט מסתיימים, הרומנטיקה ביניהם מסתיימת.
לאחר מכן, בהקרנת הבכורה שלו פין רואה את קינגסלי עם בת זוגו החדשה ונפגעת מכך אך מנסה לשמור על קור רוח.
כשהם מתחילים לצפות בסרט, סוויפט בורחת ללימוזינה שלה ונוסעת משם בעוד פין רץ אחריה אך כשהוא מגיע זה כבר מאוחר מדי והלימוזינה נסעה.
המבקרים שיבחו את הפקת הקליפ.
ורסט וויקמן מסלייט כינה אותו כ"מרתק" ואף החמיא לכך שהוא תואם לנושא השיר.
מייק ואס מ-Idolator החמיא גם הוא לקליפ ואף השווה אותו לסרטי רומנטיקה קלאסים.
בנוסף לכך, הוא החמיא לאפקטים של הקליפ שלטענתו "העלו את הקליפ של "Wildest Dreams" לרמה גבוהה יותר".
הקליפ היה מועמד לפרס בטקס פרסי הווידאו קליפים של MTV איטליה.
למרות הביקורות החיוביות על הקליפ, הוא עורר מחלוקת כאשר רבים טענו שהוא מעודד קולוניאליזם, עקב הצגת שחקנים בעלי עור בהיר באפריקה.
ויויאן רוטאביווה מ-NPR וג'יימס קסאגה ארינאיטווה היו מבין האנשים שהתייחסו לנושא הקולוניאליזם על רקע הצגת שחקנים לבנים באפריקה כאשר כתבו: "אנחנו לא לגמרי מאשימים את טיילור סוויפט, אבל האנשים שמאחורי הקליפ היו צריכים לעשות קצת יותר מחקר.
הם היו צריכים לתהות איך יגיבו אפריקאים.
הנוסטלגיה הזו שיש לאנשים לבנים מיוחסת לאפריקה הקולוניאלית והיא מבלבלת בצורה מביכה ופוגענית בלשון המעטה".
לורן דוקה מפינגטון פוסט מתחה ביקורת דומה על הקליפ כאשר טענה: "שסוויפט נמנעה מניואנסים של ניכוס תרבותי, אך עשתה מהלך שהוא פוגעני באופן מוחלט".
לעומת זאת, לורטה צ'רלטון מניו יורק הגנה על סוויפט, כשהרגישה שההאשמות "מופרזות" והמליצה לקהל "לנשום עמוק, לנשוף ולהפנות את זעמנו כלפי מה שחשוב באמת".
קאהן הגיב על האשמות ואמר כי עיקר הדגש בקליפ היה על ליצור "סיפור אהבה" ושימוש בשחקנים שחורים לא יהיה אותנטי על רקע שנות ה-50. לאחר מכן, הגיב בצורה יותר מפורטת וכתב:
השיר זכה לביקורות חיוביות ומעורבות.
באתר Sputnikmusic כינו את השיר כ"מלהיב" והרחיבו: "כל מה שהשיר באמת מוכיח הוא שסוויפט מסוגלת לקחת את ההשפעות העכשוויות סביבה ולעצב אותם למשהו מקורי ומרשים".
אד מאסלי מ-The Arizona Republic תיאר את השיר כ"מפתה".
אלכסיס פטרידיס מגרדיאן שיבחה את השנינות של מילות השיר ואף החמיאה למסרים הפמיניסטים שהוצגו בו.
בביקורת של הניו יורק טיימס שיבחו את השירה של סוויפט בשיר ונטען שצבע הקול שלה בשיר לא דומה לשאר צבעי הקול שלה בשירים האחרים ב-1989 וזאת, בנוסף לכך שהחמיאו על המעבר של קולה בין סולמות.
קרייג מאנינג מ-AbsolutePunk כינה את השיר כ"חד-פעמי".
ג'ם אסוואד מבילבורד התאכזב במקצת מההפקה, שלדעתו דומה למוזיקה של לנה דל ריי, וכתב: "קשה לדעת אם השיר הוא הומאז' או פרודיה".
גם אנני גלווין מ-Slant Magazine טענה שהשיר הוא "חיקוי של לנה דל ריי", אך שיבחה את שירתה של סוויפט ואת מילותיו.
פורסט ויקמן ממגזין סלייט שיבח את הפקתו אך מתח ביקורת על מילותיו ועל כך שלטענתו, הן היו "מסורתיות מדי".
מייקל ווד מלוס אנג'לס טיימס כינה את השיר כ"בסיסי".
שיין קימברליין מ-musicOMH כינה את השיר כ"שיר החלש ביותר באלבום" וטענה שהוא "נשמע כמו חיקוי".
האנה מילריאה מ-NME אמרה ש-"Wildest Dreams" הוא "יופי של שיר סינת'פופ".
נייט ג'ונס ממגזין ניו יורק אמר שהשיר הוא מבין עשרת השירים הטובים ביותר של סוויפט, תוך שציין את הגשר שלו כ"קטע הטוב ביותר באלבום".
רוב שפילד מרולינג סטון הפנה כלפיו ביקורת חיובית.
השיר זיכה את סוויפט בפרס "כותבת השנה" בטקס פרסי BMI של 2016 וב-2017 זכתה גם בפרס ASCAP על כתיבת השיר.
השיר הגיע בבכורתו למקום ה-76 במצעד הבילבורד הוט 100 עם יציאת האלבום.
לאחר מכן, סוויפט הכריזה עליו כסינגל החמישי לאור הצלחת הסינגלים הקודמים.
לבסוף, הוא הופץ כסינגל החמישי ב-31 באוגוסט 2015 על ידי ביג משין רקורדס.
ביום שלמחרת, הוא הופץ בשנית אך נשלח לרדיו הכללי וב-30 באוקטובר נשלח לרדיו שבארצות הברית.
בנוסף לגרסה המקורית, יצא רמיקס רשמי ב-15 באוקטובר של התקליטן R3hab.
עם יציאתו כסינגל, נכנס השיר מחדש למצעד הבילבורד הוט 100 והגיע בשיאו למקום החמישי, מה שהפך אותו לחמישי מהאלבום שנכנס לעשירייה הפותחת ולשיר הרביעי מהאלבום שנכנס לחמישייה הפותחת במצעד.
בנוסף לכך, הוא הגיע למקום הראשון במצעד 40 שירי המיינסטרים ובמצעד 40 השירים למבוגרים.
בעקבות כך, שבר האלבום את השיא של האלבום שהצליח להכניס הכי הרבה שירים למקום הראשון במצעד 40 השירים למבוגרים, כשהיא משווה את השיא שלה לשיא של הזמרת קייטי פרי.
בנוסף לכך, הגיע השיר למקום הראשון במצעד הדאנס/מיקס שואו איירפליי והיה לראשון שלה שעשה זאת.
בעקבות כך, היא שברה שיא כאשר הפכה לאמן שהצליח להכניס הכי הרבה שירים לעשירייה הפותחת במצעד בשנה אחת.
מבחינה מסחרית, זכה להצלחה רבה כאשר הגיע למעמד פלטינה כפולה בארצות הברית על מכירות נקיות ולמעמד פלטינה מרובעת במכירות משולבות.
מחוץ לארצות הברית זכה השיר להצלחה כאשר הגיע לחמישייה הפותחת באוסטרליה (3), פולין (3), קנדה, ודרום אפריקה (5).
גם במכירות זכה השיר להצלחה רבה כאשר הגיע למעמד פלטינה כפולה באוסטרליה, למעמד פלטינה בבריטניה (במכירות משולבות), למעמד פלטינה בקנדה, למעמד זהב בניו זילנד ולמעמד זהב בנורווגיה (מכירות משולבות).
סוויפט הופיעה לראשונה עם השיר כחלק מרשימת שירים עימה הופיעה באירוע "Taylor Swift Experience" במוזיאון הגראמי.
בנוסף לכך, כללה אותו ברשימת השירים של סיבוב ההופעות הרביעי שלה, "The 1989 World Tour".
בהמשך, הופיעה עימו במספר תאריכים נבחרים במסגרת סיבוב ההופעות "Reputation Stadium Tour".
זמר הרוק ריאן אדמס ביצע גרסת כיסוי לשיר במסגרת אלבומו 1989, אלבום שמכיל כולו גרסאות כיסוי לשירים מ-1989. גרסה נוספת של השיר הושמעה במהלך הסדרה "ברידג'רטון" ב-2020. בשנת 2021 צפויה לצאת גרסה מחודשת שלו במסגרת פרויקט מסוים, במהלכו הקליטה את אלבומיה מחדש לאור מחלוקת המאסטרס שלה.
אזורתאריך יציאהפורמטגרסהחברת תקליטיםמקורארצות הברית31 באוגוסט 2015רדיו שירים עכשוויים למבוגריםמיקס הרדיוביג משין • ריפבליק1 בספטמבר 2015רדיו להיטים עכשווייםכלל העולם15 באוקטובר 2015הורדה דיגיטליתרמיקס מאת R3habביג משיןאיטליה30 באוקטובר 2015רדיו להיטים עכשווייםמיקס הרדיויוניברסלכלל העולם17 בספטמבר 2021הזרמת מוזיקה • הורדה דיגיטליתגרסתה של טיילורריפבליק
היא הגרסה שהוקלטה מחדש של "Wildest Dreams" של הזמרת-יוצרת האמריקאית טיילור סוויפט.
הגרסה יצאה לאור ב-17 בספטמבר 2021 על ידי חברת התקליטים ריפבליק רקורדס.
היא נכתבה על ידי סוויפט, מקס מרטין ושלבאק והופקה על ידי כריסטופר רו, סוויפט ושלבאק.
בעקבות סכסוך עם ביג משין רקורדס בנוגע לזכויות המאסטרס של ששת אלבומי האולפן הראשונים שלה, כולל 1989, הכריזה סוויפט על מטרתה להקליט מחדש כל אחד מהאלבומים הללו.
ההצצה הראשונה מ-"" נכללה בטריילר של סרט ההנפשה "ספיריט: לחופש נולד" משנת 2021, שעלה לאקרנים ב-12 במרץ 2021. הצצה ארוכה יותר, באורך של דקה וחמישים ותשע שניות הועלתה לערוץ היוטיוב הרשמי של דרימוורקס הנפשה ב-17 במאי 2021.
ב-17 בספטמבר פרסמה סוויפט בחשבון הטיקטוק שלה קטע נוסף מפזמון השיר, בעקבות ההצלחה הרבה לה הוא זכה בפלטפורמה, עם הכיתוב "אם אתם רוצים להשתמש בגרסה שלי של "Wildest Dreams" כחלק מהטרנד, (אז) הנה היא!", ובהמשך הוסיפה, "הרגשתי שזה חמוד מצידכם ואני אוציא את השיר המלא מאוחר יותר".
שעה לאחר פרסום הסרטון בטיקטוק, הועלתה ההוצאה החוזרת של "Wildest Dreams" ברשתות הסטרימינג השונות.
תוך דקות ספורות נרכשה הגרסה בעשרות אלפי עותקים באייטונס, מה שהוביל אותה להתברג במקום הראשון במצעד האייטונס האמריקאי; דבר המרחיב את שיאה כאמן עם מרבית השירים שכבשו את פסגת מצעד האייטונס האמריקאי (50 בסך הכול).
בהקשר לאלבום ההוצאה החוזרת השנייה שלה, , סוויפט אמרה באמצעות חשבונות המדיה החברתית שלה שהיא ראתה את "Wildest Dreams" מצליח בטיקטוק בצורה חסרת תקדים ובעקבות כך, חשבה שהמעריצים שלה צריכים לקבל את הגרסה החוזרת שלה לשיר.
תוך פחות מארבע שעות מיציאתו, "", צבר למעלה מ-2 מיליון השמעות בספוטיפיי, ושבר בקלות את השיא הקודם של מספר ההשמעות הגדול ביותר ביום אחד של "Wildest Dreams" המקורי (2014); שיא שקבע כמה ימים קודם לכן, בשל הצלחתו בטיקטוק.
במצעד הסינגלים הגרמני והשוודי הגיעה הגרסה המחודשת למקום ה-51 וה-68, בהתאמה.
Wikiwand הוא ממשק תוכנה קנייני אשר פותח לצורך צפייה בערכי ויקיפדיה בקלות רבה יותר.
התוכנה זמינה עבור מספר דפדפני אינטרנט פופולריים כתוסף חינמי, או כאפליקציה למכשירים ניידים.
חברת Wikiwand (שנקראה במקור WikiWand) נוסדה ב-2013 על ידי ליאור גרוסמן ואילן לוין.
הממשק, אשר הושק באופן רשמי באוגוסט 2014, כולל תפריט סרגל צד, סרגל ניווט, קישורים מותאמים אישית לשפות אחרות, טיפוגרפיה חדשה וגישה לתצוגות מקדימות של ערכים מקושרים.
תוכן העניינים מוצג תמיד בצדו השמאלי של המסך, או בצידו הימני כאשר משתמשים בממשק העברי.
לדברי גרוסמן, "עבורנו זה לא היה הגיוני שהאתר החמישי הפופולרי ביותר בעולם, אשר נמצא בשימוש על ידי חצי מיליארד אנשים, מכיל ממשק אשר לא עודכן למעלה מעשור.
מצאנו את ממשק ויקיפדיה עמוס, קשה לקריאה (שטחים גדולים של טקסט קטן), קשה לניווט, ושימושיות לוקה בחסר."
הממשק זמין בתור תוסף עבור דפדפני גוגל כרום, ספארי ופיירפוקס וכן דרך האתר הרשמי של Wikiwand.
במרץ 2015, חברת Wikiwand השיקה יישום iOS עבור מכשירי אייפון ואייפד.
יישום אנדרואיד נמצא כעת בפיתוח.
ב-2014, חברת Wikiwand הצליחה לגייס כ-600 אלף דולרים ובכך יכלה להמשיך בפיתוח התוכנה.
היא הצהירה כי בכוונתה לגייס הכנסות באמצעות פרסום ולתרום כ-30 אחוזים מרווחיה לקרן ויקימדיה.
Here Come the Aliens (בעברית: ספר שירי החורף של ויילד) הוא אלבום האולפן השלושה עשר של הזמרת-יוצרת הבריטית קים ויילד.
האלבום יצא לאור ב-11 בנובמבר 2013, על ידי חברות התקליטים ווילד-פלאוור רקורדס ואדל מיוזיק גרמניה.
כמו כן, האלבום הוא אלבום חג המולד.
האלבום הגיע למקום ה-24 במצעד האלבומים העצמאיים של חברת המצעדים הרשמית.
האלבום הופק על ידי ריקי ויילד, אשר הפיק גם את אלבומה Here Come the Aliens, שיצא לאור חמש שנים לאחר מכן.
אלבום חג המולד יצא לאור בנובמבר 2013 לכבוד חג המולד, ובשנת 2015, הוציאה ויילד גרסה מחודשת שלו עם עטיפה שונה לכבוד חג המולד גם כן.
בשנת 2015, עלתה המהדורה המחודשת לספוטיפיי גם כן.
Wilder Shores הוא אלבום האולפן השמיני של הזמרת-יוצרת האמריקאית בלינדה קרלייל.
האלבום יצא לאור ב-29 בספטמבר 2017, בהוצאת חברת התקליטים אדסל רקורדס.
ב-21 באפריל 2018 הוציאה קרלייל מהדורה מחודשת של האלבום, בהוצאת חברת התקליטים דימון רקורדס.
האלבום הגיע למקום הרביעי במצעד אלבומי העולם של בילבורד.
קרלייל אמרה שההשראה מאחורי האלבום היא קונדליני יוגה: "אני עוסקת בקונדליני יוגה למעלה מעשרים וחמש שנים, ובשנים עשר השנים האחרונות בניתי לעצמי שגרת תרגול רצינית בנוגע לכך.
תמיד רציתי להוציא אלבום כזה, אך הרגשתי מוכנה לכך רק בתחילת שנת 2015".
בממלכה המאוחדת זכה להצלחה מתונה, כאשר הגיע למקום החמישים במצעד האלבומים המסחריים.
Wildest Dreams (בעברית: "חלומות פרועים") הוא אלבומה התשיעי של הזמרת האמריקאית טינה טרנר, אשר יצא לאור על ידי פרלופון ווירג'ין רקורדס בשנת 1996. האלבום זכה להצלחה מסחרית כאשר נמכר בלמעלה מ-6 מיליון עותקים בכל העולם.
מתוך האלבום יצאו שישה סינגלים: "GoldenEye", אשר גם יצא כחלק מהפסקול של הסרט ה-17 בסדרת סרטי ג'יימס בונד, השיר הפך ללהיט ענק ולשיר המצליח ביותר מהאלבום.
הסינגלים הבאים היו השירים "Whatever You Want" ו-"On Silent Wings" אשר לא הצליחו לשחזר את ההצלחה של הסינגל הקודם.
הסינגל הרביעי מהאלבום היה השיר "Missing You" אשר גם לא זכה להצלחה גדולה אך נהיה לשיר הראשון מהאלבום שמצליח להיכנס למצעד האמריקאי הרשמי.
הסינגלים האחרונים היו השירים "Something Beautiful Remains" ו-"In Your Wildest Dreams" אך גם הם לא זכו להצלחה גדולה.
בנוסף למהדורה הרגילה של האלבום לאלבום יצאו שתי מהדורות נוספות: מהדורה צפון אמריקאית אשר כללה שיר נוסף ומהדורה מורחבת אשר כוללת ביצועים חיים של טרנר מסיבוב ההופעות לקידום האלבום, גרסאות רמיקס ושיר חדש.
מהדורה זו יצאה ב-1997 באירופה בלבד.
על מנת לקדם את האלבום יצאה טרנר לסיבוב ההופעות "Wildest Dreams Tour" אשר היה לסיבוב ההופעות הגדול ביותר של הזמרת אשר כלל 255 הופעות באסיה, אפריקה, אירופה, אוסטרליה וצפון אמריקה אשר נמשכו במשך 16 חודשים.
"Wild" (מעוצב: "WILD"; בעברית: "פראי") הוא סינגל של הזמר והפזמונאי האוסטרלי טרוי סיון, מתוך המיני-אלבום הרביעי שלו, Wild.
הוא נכתב על ידי סיון ואלכס הופ ובגרסה מחודשת שלו השתתפה הזמרת-יוצרת אלסיה קארה.
השיר יצא ב-3 בספטמבר 2015 כסינגל מתוך המיני-אלבום.
השיר מופיע גם באלבום הבכורה של סיון, Blue Neighbourhood.
השיר הגיע למקום ה-16 במצעד המוזיקה האוסטרלי והפך לסינגל השני של סיון שמגיע לטופ 20 במצעד זה והגיע למקום ה-29 במצעד השירים של ניו זילנד.
הווידאו קליפ הנלווה של השיר, בוים על ידי טים מטיה והופץ במסגרת טרילוגיית הווידאו קליפים של, Blue Neighbourhood.
הטרילוגיה מורכבת מ-"Wild", "Fools" ו-"Talk Me Down" והיא צולמה בפרוור בסידני שבקורנל, ניו סאות' ויילס.
מקוםתאריםמכירותאוסטרליה (ARIA)פלטינה 3×210,000ארצות הברית (RIAA)זהב500,000 מכירות + הזרמת מדיה בלבד
מדינה תאריך יציאה פורמט חברת תקליטיםמקור אוסטרליה 4 בספטמבר 2015הורדה דיגיטלית EMI אוסטרליה
גרסתם של טרוי סיון ואלסיה קארה
גרסה נוספת של השיר יצאה לאור מחדש ב-23 ביוני 2016 ובה התווסף בית חדש, שנכתב על ידי הזמרת והפזמונאית הקנדית אלסיה קארה ובוצע על ידה גם כן.
באותו התאריך, הוא נשלח ל-40 תחנות רדיו בארצות הברית והופץ כסינגל מתוך האלבום, Blue Neighbourhood.
הרעיון להקלטה מחודשת של השיר התחולל לאחר שסיון פגש את קארה בכמה אירועי מוזיקה.
הוא ביצע גרסת כיסוי ללהיט של קארה "Here", בשידור חי והיא בתגובה הקליטה גרסת כיסוי ללהיט שלו "Youth".
בהמשך, באמצעות התכתבויות והודעות טקסט, שני האמנים התבדחו על גרסת הכיסוי הבאה שיקליטו.
קארה אמרה לסיון שהשיר החביב עליה ביותר הוא "Wild" וזמן קצר לאחר מכן, כתבה והקליטה בית חדש לשיר.
כששלחה את זה לסיון, הוא אמר שתגובתו הייתה: "זה כל כך טוב, אנחנו חייבים להוציא את זה החוצה".
ב-22 ביולי 2016, יצא וידאו קליפ חדש לשיר.
הקליפ הועלה לערוץ ה-Vevo והיוטיוב של סיון.
הקליפ מציג בתוכו את סיון וקארה כשהם מבצעים פעולות שונות.
כמו כן, הקליפ בוים על ידי מליה ג'יימס והופק על ידי טיילור וונדגריפט ודני לוקווד.
בנוסף לכך, הקליפ צולם בטורונטו, קנדה, בסמוך לביתה של קארה.
הגרסה החדשה ששוחררה הגיעה למקום 26 בפני עצמה במצעד ה-ARIA האוסטרלי.
הורדה דיגיטליתמס'כותרתאורך1."Wild" (בהשתתפות אלסיה קארה)3:39
מדינה תאריך יציאה פורמט חברת תקליטים מקור ארצות הברית 23 ביוני 2016הורדה דיגיטליתEMI אוסטרליה 28 ביוני 2016רדיו להיטים עכשווייםקפיטול
Wild Love (בעברית: אהבה פראית) הוא סינגל שהוקלט על ידי הזמרת-יוצרת האמריקאית אל קינג.
השיר יצא לאור ב-6 במרץ 2017, על ידי חברת התקליטים RCA רקורדס, כסינגל שלא מתוך אלבום וכסינגל היחיד של קינג שיצא באותה השנה.
השיר הגיע למקום ה-31 במצעד שירי הרוק & האלטרנטיביים.
השיר נכתב על ידי מדיאן מת'רס וכריס ברייד והופק על ידי כריס ברייד.
השיר הוא שיר מסוגת הפופ, המשלב בתוכו גם את סוגת הרוק.
לאחר שהוציאה בשנת 2015 את אלבום הבכורה שלה Love Stuff, חדלה קינג מהוצאת אלבום נוסף, תוך שהוציאה את הסינגל הזה כסינגל שלא מתוך אלבום.
יוסי חרסונסקי כתב כי "קינג מחפשת "אהבה פראית".
מרגישה שיש סיכוי לאהבה כזו לטווח רחוק.
כל מה שהיא רוצה הוא גבר שאיתו תבלה ותחיה את העכשיו בלי לחשוב על העתיד.
אם עבר עליך יום טוב, אתה מסוגל לפזז, להרגיש fun ועליז.
הקול שלה תפור חזק למנגינה ולהפקה".
באתר המוזיקה Idolator, נכתב כי "בשיר, קינג מנסה צליל שונה לחלוטין ביחס לצלילים שמאפיינים את שאר השירים שלה".
מדינהתאריך יציאהפורמטחברת תקליטיםמקורעולם6 במרץ 2017הזרמת מוזיקה • הורדה דיגיטליתRCA רקורדס
'Bad Blood' הוא אלבום האולפן השני של הלהקה הבריטית באסטיל.
האלבום יצא לאור ב-9 בספטמבר 2016.
האלבום קודם על ידי ארבעה סינגלים, ביניהם השיר "Send Them Off!" שנכלל גם בפסקול של המשחק FIFA 17.
"" (בעברית: "האם תתחתן איתי?") הוא שיר של הזמרת והרקדנית פאולה עבדול, אשר יצא ב-12 במרץ 1992 על ידי חברת וירג'ין רקורדס.
השיר יצא כסינגל החמישי מאלבומה השני של הזמרת.
הוא נכתב על ידי עבדול עצמה, סנדרה סטריט ויקטור, וי ג'פרי סמית' ופיטר לורד והופק על ידי לורד וסמית'.
השיר נכתב בהשראת האירוסין שלה לאמיליו אסטבז והוא יצא לאור קצת לפניי חתונתם.
סטיבי וונדר גם מופיע בשיר כאשר הוא מצבע קולות רקע.
השיר מכיל כבי-סייד את השיר "Good Night, My Love (Pleasant Dreams)" אשר שוחרר על מנת לאסוף כסף למלחמה נגד איידס.
השיר זכה להצלחה בארצות הברית כאשר הגיע למקום ה-19 במדינה והפך לשיר הרביעי מהאלבום לעשות זאת.
בקנדה השיר אף זכה להצלחה יותר גדולה כאשר הגיע למקום השישי.
לקליפ לשיר יצאו חמש גרסאות שונות כאשר בכל גרסה עבדול רוקדת בסגנון אחר.
"Wildflower Wildfire" הוא סינגל שהוקלט על ידי הזמרת-יוצרת האמריקאית לנה דל ריי.
השיר יצא לאור ב-20 במאי 2021, על ידי חברות התקליטים פולידור ואינטרסקופ, כסינגל שלישי מתוך אלבום האולפן השמיני שלה, Blue Banisters.
ב־28 באפריל 2021, הכריזה דל ריי על צאת אלבום האולפן השמיני שלה, Blue Banisters, וייצא לאור ב-4 ביולי 2021. ב-20 במאי 2021, הוציאה דל ריי שלושה סינגלים הנקראים "Wildflower Wildfire", "Blue Banisters" ו-"Book Book" – כ"הקדמה ראשונית לקראת אלבום האולפן השמיני הקרוב שלה".
"Wildflower Wildfire", צוין בזכות ההבדל בינו לבין עבודתו הקודמת של דל ריי באלבומיה הקודמים, Norman Fucking Rockwell!
ו-Chemtrails over the Country Club, תוך שהמפיק ג'ק אנטונוף לא השתתף בהפקתו.
במקום זאת, הופק השיר על ידי מפיק ההיפ הופ האמריקאי מייק דין.
השיר עצמו הוא בלדת פסנתר מופשטת, הכוללת שימוש בתופים אלקטרוניים לקראת סופו.
מילות השיר מתארות את יחסיה של דל ריי עם אמה החורגת.
לנה דל ריי – שירה, כתיבה, לחן
מייק דין – הפקה, כתיבה, לחן, הנדסת מיקסינג, מיקסינג, כלי מקלדת
סייג סקולפילד – כתיבה, לחן, הנדסה
שון סולימאר – כתיבה, לחן, הנדסה
"Wild Side" (בעברית: "הצד הפראי") הוא סינגל שהוקלט על ידי הזמרת האמריקאית נורמני, בהשתתפות הראפרית האמריקאית קארדי בי.
השיר יצא לאור ב-16 ביולי 2021, על ידי חברות התקליטים RCA רקורדס וקיפ קול, כסינגל הראשון מתוך אלבום הבכורה שלה.
זהו הסינגל הראשון של נורמני מאז צאת הסינגל שלה "Motivation", משנת 2019.
השיר מכיל דגימה מהסינגל "One in a Million" , של הזמרת האמריקאית אליה.
נורמני הופיעה בקליפ "WAP" של קארדי בי ומייגן די סטליון באוגוסט 2020 לצד זמרות ואישים אחרים כמו קיילי ג'נר ורוסליה.
נורמני פרסמה קטע מתוך השיר "Wild Side" ברשתות החברתיות שלה ב-5 בפברואר 2021, עם הכיתוב "יודעת שזה יהיה מזמן".
לאחר מכן, החלו מבקרי המוזיקה לפרסם השערות על שיתוף פעולה בין השתיים, וזאת לאחר שהסירה נורמני את כל הפוסטים למעט אחד בדף האינסטגרם שלה ב-12 ביולי 2021, ורמזה על הכרזה בקרוב.
למחרת, הצהירה קארדי בי כי יש לה "סוד קטן" אותו תספר למעריצים שלה בקרוב.
ב-14 ביולי, חשפה נורמני את שם הסינגל "Wild Side", תאריך יציאתו ועטיפתו ברשתות החברתיות.
הווידאו קליפ הנלווה שצולם לשיר בוים על ידי טאנו מוינו, שביים גם את "Up" של קארדי בי.
הועלה לערוץ היוטיוב שלה בשידור חי ב-16 ביולי 2021, בסמוך לצאתו של הסינגל עצמו.
הכוריאוגרפיה נעשתה על ידי שון בנקהד; אשר היה גם אחראי על הכוריאוגרפיה בסינגל "Motivation" של נורמני.
שנהפרסקטגוריהתוצאה2021פרסי הווידאו קליפים של MTVשיר הקיץ
אזורתאריך יציאהפורמטגרסהחברת תקליטיםמקורעולם16 ביולי 2021הזרמת מוזיקה • הורדה דיגיטליתמקוריתRCA • קיפ קולארצות הברית20 ביולי 2021רדיו להיטים עכשווייםRCAרדיו עכשווי קצבירדיו עכשווי עירוניעולם22 ביולי 2021סטרימינג • הורדה דיגיטליתמורחבתRCA • קיפ קול
"Wildside" הוא שיר של הזמרת והשחקנית האמריקאית, סברינה קרפנטר, והזמרת והשחקנית האמריקאית, סופיה קרסון.
השיר, שיצא ב-20 במאי 2016, הופיע בפסקול של הסרט הבייביסיטריות יוצאות להרפתקאות.
נכון לנובמבר 2021, השיר הושמע למעלה מ-22 מיליון פעמים בספוטיפיי.
הווידאו קליפ הלירי הועלה ליוטיוב ב-3 ביוני 2016. נכון לנובמבר 2021, הווידאו קליפ הלירי נצפה למעלה מ-101 מיליון פעמים.
הוא הוקלט במקור ב-1960 על ידי , שהגיעו עם הגרסה שלהן למקום הראשון במצעד הבילבורד הוט 100. "Will You Love Me Tomorrow" הוא השיר הראשון של להקת בנות כהות עור שהגיע למקום הראשון במצעד.
מאז, הוא הוקלט על ידי אמנים רבים במהלך השנים, כולל גרסה משנת 1971 מאת קרול קינג.
בשנת 1960 הוציאה להקת הבנות השירלס את הגרסה הראשונה של השיר כסינגל, בהוצאת ספקטר, עם "Boys" כצד ב'.
כשהוא הושמע לראשונה, לא רצתה הזמרת שירלי אוונס (שנודעה מאוחר יותר בשם שירלי אלסטון-ריבס) להקליט אותו, כי היא חשבה שזה "קאנטרי מדי".
לאחר עריכה נוספת שלו, החליטה שהיא מרוצה מהגרסה הסופית.
עם זאת, אוונס נזכרה בתוכנית הרדיו הישנה של ג'ים פרסונס, Shake Rattle Showtime, וחששה שמא תחנות רדיו יאסרו את השמעת השיר, כי הוא "מיני מדי".
"Will You Love Me Tomorrow" הגיע למקום הראשון בארצות הברית ובנוסף לכך, הגיע גם למקום השני במצעד שירי ה-R&B ולמקום הרביעי בממלכה המאוחדת.
במצעד הסינגלים של ניו זילנד, הגיע למקום השלישי.
גרסה זו של השיר, דורגה נכון ל-2009 כשיר ה-162 בגודלו בכל הזמנים, כמו גם השיר הטוב ביותר של 1960, על ידי Acclaimed Music.
הוא דורג במקום ה-126 ברשימת 500 השירים הגדולים בכל הזמנים של רולינג סטון.
בילבורד דירגו אותו במקום השלישי ברשימת 100 שירי להקות הבנות הגדולים בכל הזמנים.
השיר נכלל מאוחר יותר בפסקול של Stardust מאת מייקל אפטד, ב"ריקוד מושחת" מאת אמיל ארדולינו וב"רומן על אמת" של טוני סקוט.
ארגוןרשימהמיקוםמקורבילבורד500 שירי הפופ הטובים ביותר בכל הזמנים33
ברטל דאצ'ה, הקליט שיר תשובה בשם, "Not just Tomorrow, But Always".
כמה היסטוריונים טענו שדאצ'ה היה שם בדוי לאמן ההקלטה טוני אורלנדו, שההקלטה של השיר המקורי שלו לא פורסמה שכן, דון קירשנר חשב שהליריקה משכנעת רק כששרה אישה.
עם זאת, מודעה מאת יונייטד ארטיסטס רקורדס שפורסמה בבילבורד במהלך 1961 כללה תמונה של הזמרת, מה שהצביע על כך שדאצ'ה אינו טוני אורלנדו.
הסאטינטונים, להקת שהוקמה בחסות מוטאון, הקליטה גם שיר תשובה בשם "Tomorrow and Always", בו היה שימוש באותה המנגינה כמו המקור, אך בהתחלה זנחו את הקרדיט לקינג וגופין.
בעקבות איומים משפטיים ולחיצות מאוחרות יותר, הובילו את חברת התקליטים להעניק קרדיט ראוי לכותביו המקוריים של השיר, אך בסופו של דבר, הוא הוסר והוחלף בשיר אחר.
ב-1971, קרול קינג, הכותבת של השיר, הקליטה גרסה של "Will You Love Me Tomorrow" לאלבום האולפן השני שלה Tapestry, כאשר ג'וני מיטשל וג'יימס טיילור מבצעים בה קולות רקע.
הגרסה של קינג לשיר בוצעה בקצב איטי משמעותית מהקצב המקורי.
דייוויד הפוורת' ניתח את גרסתה של קינג.
השיר הפך לחלק קבוע בהופעות החיות של קינג.
טיילור ביצע את חלקו במהלך סיבוב ההופעות המשותף שלהם ב-2010.
ב-Beautiful: The Carole King Musical משנת 2013, השיר מוצג בחלקו ארבע פעמים: פעם אחת במהלך כתיבתו, פעם אחת במהלך הקלטת הדמו של קינג, לאחר מכן עם השירלס כשהן מבצעות אותו, והחלק האחרון כולל את קינג שרה ומנגן אותו מאוחר יותר במהלך תקופה גרועה במיוחד בנישואיה עם גופין.
אף שיר אחר לא מופיע באותה תדירות במחזמר.
קרול קינג – פסנתר, שירה
דני "קוטץ'" קורצ'מאר – גיטרה אקוסטית
צ'ארלס "צ'רלי" לארקי – גיטרה בס
ג'וני מיטשל – שירת רקע
ג'יימס טיילור – גיטרה אקוסטית, שירת רקע
"Will U Still Love Me Tomorrow" הוקלט בשנת 2012 על ידי הזמרת-יוצרת האמריקאית לזלי גרייס, כחלק מתוך אלבום הבכורה שלה, Leslie Grace.
השיר יצא לאור ב-17 ביולי 2012 כסינגל המוביל מתוך האלבום.
הוא נכתב על ידי כותביו המקוריים, ג'רי גופין וקרול קינג, אך הופק על ידי סרג'יו ג'ורג'.
גרסתה של גרייס זכתה להצלחה בינלאומית, כאשר הגיעה למקום הראשון במצעד האיירפליי הלטיני.
בשנת 2012, הוחלט כי גרייס תוציא את אלבום הבכורה שלה, Leslie Grace, במסגרתו הוחלט שתקליט את "Will You Still Love Me Tomorrow" בגרסה מחודשת, אשר שמה יהיה "Will U Still Love Me Tomorrow".
בהמשך, הוחלט שהוא יופץ כסינגל הבכורה הבינלאומי הרשמי של גרייס ובעקבות כך, זכה להצלחה מסחרית רבה.
גרייס ביצעה את השיר במספר הופעות וקמפיינים שקיימה במהלך הקריירה שלה.
הווידאו קליפ הרשמי של "Will U Still Love Me Tomorrow" פורסם לראשונה ביוטיוב בדצמבר 2012. הוא צולם בשחור-לבן וצבר למעלה מ-8 מיליון צפיות.
הלן שפירו הקליטה את השיר באלבומה 'Tops' with Me בשנת 1962. היא, ככל הנראה, הראשונה שהקליטה גרסת כיסוי לשיר זה.
ארבע העונות הגיעה למקום 15 במצעד הקאש-בוקס ולמקום ה-24 במצעד הבילבורד הוט 100 עם השיר ב-1968.
לינדה רונסטאדט הקליטה את השיר עבור אלבומה משנת 1970, Silk Purse.
הגרסה הגיעה למקום ה-98 במצעד הקאש-בוקס וה-11 במצעד השירים מתחת להוט 100.
הגרסה של רוברטה פלאק הגיעה למקום ה-76 במצעד הבילבורד הוט 100 ב-1972 והוקלטה בשם, "Will You Still Love Me Tomorrow".
מלאני הגיעה עם גרסתה למקום ה-82 במצעד הבילבורד הוט 100 ב-1973 והגיעה ל-40 העליונים בממלכה המאוחדת ב-1974.
פרקונסיה מוד, להקה צ'יליאנית, הקליטה את השיר עבור אלבומה, , משנת 1973.
מורנינגסייד דרייב הוציאה גרסת דאנס של השיר ב-1975, שהגיעה למקום ה-33 במצעד הבילבורד הוט 100.
דנה ולרי הקליטה גרסת דאנס שהגיעה למקום ה-95 במצעד הבילבורד הוט 100 ב-1976.
דייב מייסון הגיע עם גרסתו למקום ה-39 במצעד הבילבורד הוט 100. הגרסה הייתה לשירו האחרון שדורג ב-40 העליונים במצעד.
אחוות האדם הוציאה את הגרסה שלה לשיר והפיצה אותה כסינגל ב-1980.
האוברטונס הוציאה את הגרסה שלה לשיר עבור אלבומה בעל אותו השם ב-2019; גרסה זו היא ההקלטה הסופית של טימי מאטלי עם האוברטונס לפני מותו.
סילה בלאק כללה את השיר באלבומה משנת 1993, Through The Years.
ג'ורג' קייבלס כלל גרסת ג'אז אינסטרומנטלית איטית באלבומו מ-2003, Looking for the Light.
לאיימי ויינהאוס יש הקלטה שנכללה באלבומה, Lioness: Hidden Treasures, שיצא לאחר מותה.
טיילור סוויפט ביצעה גרסת פופ לשיר בהופעה חיה בהיכל התהילה של הרוק אנד רול ב-30 באוקטובר 2021 כחלק ממחווה לקרול קינג שנכנסה אליו באותה השנה.
"Wild Horses" הוא שיר של להקת הרוק האנגלית הרולינג סטונס מתוך אלבומם Sticky Fingers משנת 1971. הוא פורסם ב-12 ביוני 1971 כסינגל.
מגזין הרולינג סטון דירג את השיר במקום ה-334 ברשימת "500 השירים הגדולים בכל הזמנים" בשנת 2004. בשנת 2021 מיקום השיר עלה למקום ה-193 ברשימה.
בשנת 1993 ג'אגר טען כי בניגוד לטענות המקובלות, השיר לא נכתב על בת זוגו בעבר מריאן פיית'פול.
אשתו לשעבר של ג'אגר, ג'רי הול, טענה כי Wild Horses הוא השיר האהוב עליה מבין אלו שנוצרו על ידי הלהקה.
השיר הוקלט בתאריכים 2–4 בדצמבר 1969 ויצא באלבומם ב-1971. עם הוצאתו כסינגל ביוני 1971, "Wild Horses" הגיע למקום ה-28 במצעד בילבורד הוט 100.
בשנת 1995 צולם קליפ בשחור-לבן לגרסה האקוסטית של השיר.
"Wild Horses" מופיע בסרט אדפטיישן ובסדרות הטלוויזיה מיליארדים, בוג'ק הורסמן ומחלקת גנים ונוף.
קית' ריצ'רדס - גיטרה אקוסטית שנים עשר מיתרים, גיטרה חשמלית, קולות רקע
מיק טיילור - גיטרה אקוסטית
ביל ווימן - גיטרה בס
"Wild Child" (בעברית: "ילד פראי") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן החמישי שלה, A Day Without Rain.
השיר יצא לאור ב-4 בדצמבר 2001, על ידי חברת התקליטים האחים וורנר, כסינגל השני והאחרון מתוך האלבום.
השיר הגיע למקום העשירי במצעד הסינגלים הפולני.
בגרמניה, יפן וקוריאה, הסינגל פורסם רק בפורמט של קומפקט דיסק; בממלכה המאוחדת, הוא פורסם בנוסף גם בפורמט של קלטת שמע.
הבי-סייד שלו, "Midnight Blue" עובד מאוחר יותר ונכלל כשיר הנושא באלבום האולפן של אניה מ-2008, .
אניה ביצעה את השיר בפרס דיסק הזהב של יפן לשנת 2001, לאחר שקיבלה פרס בקטגוריית "אלבום הפופ הבין-לאומי הטוב ביותר של השנה", עבור A Day Without Rain.
ברחבי העולם, זכה "Wild Child" להצלחה כאשר דורג בחמישה מצעדים בסך הכול.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-68 מיליון השמעות.
הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008. הוא צבר למעלה מ-8 מיליון צפיות.
אזורתאריך יציאהפורמטחברת תקליטיםמקורכלל העולם4 בדצמבר 2001תקליטור • קלטת שמעהאחים וורנר
"Wild World" (בעברית: "עולם פראי") הוא שיר שנכתב והוקלט על ידי הזמר הבריטי קט סטיבנס.
השיר הופיע לראשונה באלבומו הרביעי "Tea for the Tillerman" שהוקלט ויצא לאור ב-1970.
סטיבנס פיתח מערכת יחסים עם השחקנית פאטי ד'ארבנוויל והשניים היו זוג לאורך תקופה של כשנתיים.
במהלך אותה תקופה הוא כתב עליה כמה שירים, ביניהם "Wild World".
השיר הוא בצורה של המילים של הזמר לאהובתו שעזבה אותו, בהשראת סוף הרומן שלהם.
מאוחר יותר נזכר סטיבנס בראיון למגזין "Mojo": ""זה היה אחד מאותם רצפי אקורדים שנפוצים מאוד במוזיקה הספרדית.
הכתב של ה-Island Records כריס בלאקוול קרא לאלבום "האלבום הכי טוב שהוצאנו אי פעם".
בנובמבר 2008, הדיסק Tea for the Tillerman הוצא מחדש בגרסת דלוקס שכללה את ההדגמה המקורית של "Wild World".
מספר מבקרי מוזיקה וכותבי מוזיקה סברו כי השיר מתנשא ומיזוגני.
במאמרה משנת 1971 "But Now I'm Gonna Move", תיארה המבקרת אלן ויליס שיטה לחשוף הטיה גברית במילים שבהן המאזין מדמיין את המגדרים כהפוכים:
קט סטיבנס - גיטרה קלאסית, גיטרה אקוסטית, אורגן, קולות ראשיים.
אלון דייוויס - גיטרה אקוסטית, קולות רקע.
הארווי בארנס - תופים, קונגה, תוף מרים.
ג'ון ראיין - גיטרה בס כפולה.
השיר כוסה על ידי אמנים רבים, כאשר רבים מהקאברים (גרסת כיסוי) הפכו ללהיטים בפני עצמם.
גרסתו של ג'ימי קליף, שיצאה לאור מספר חודשים אחרי שסטיבנס הוציא את הגרסה שלו, הגיעה למקום ה-8 במצעד הסינגלים הבריטי.
באופן מפתיע, הגרסה של סטיבנס לא שוחררה כסינגל בבריטניה.
חלק מהקאברים שלאחר מכן היו גם בסגנון רגאיי, כמו הגרסה של מקסי פרייסט לשיר.
כשהגרסה הולקטה ויצאה לאור כסינגל ב-1988, גרסה זו הצליחה גם במצעדים, והגיעה למקום ה-5 במצעד הסינגלים הבריטי, ולמקום ה-5 במצעד הבילבורד הוט 100 בארצות הברית.
ב-1987, ג'ונתן קינג האשים את הפט שופ בויז בגניבה ספרותית של המלודיה של השיר לטובת הלהיט מספר אחד שלהם בבריטניה It's a Sin.
הוא העלה את הטענות שלו בעיתון הסאן (עיתון בריטי) שעבורו כתב טור קבוע במהלך שנות ה-80. קינג גם הוציא גרסת כיסוי משלו ל"Wild World" כסינגל, תוך שימוש בעיבוד מוזיקלי דומה ל-"It's a Sin", במאמץ להדגים את טענותיו.
הסינגל של קינג נכשל, בעוד שהפט שופ בויז תבעו אותו ובסופו של דבר זכו בפיצויים מחוץ לבית המשפט, שאותם תרמו לצדקה.
ב-7 ביולי 2007, השיר בוצע פעמיים בקונצרטים של הלייב ארת'.
ג'יימס בלאנט שר את השיר באצטדיון ומבלי בלונדון, אנגליה, בעוד שסטיבנס (שכבר היה ידוע כיוסוף אסלאם) בעצמו שר את השיר בהמבורג, גרמניה.
ב-2011, הזמרת הטיוואנית-אמריקאית ג'ואנה וואנג הוציאה גרסה משלה באלבומה "The Things We Do for Love".
גרסתה של וואנג הופיעה גם בסדרת הטלוויזיה האמריקנית האינטרנטית הטובות לקרב בעונה הראשונה ב-2017.
פרנק פורסל - 1971 (גרסה אינסטרומנטלית).
הקאסט של סקינס - 2007 (בהובלתו של מייק ביילי).
רונאן קיטינג (ביחד עם מארווין פריסט) - 2010.
מאריון ראוון - 2018 (גרסה חיה לתור האקוסטי שלה בנורווגיה).
בשנת 1993, להקת הרוק האמריקאית Mr.
Big הוציאה קאבר של "Wild World" באלבומה השלישי, Bump Ahead.
הסינגל הגיע למקום ה-27 במצעד הבילבורד הוט 100, למקום ה-33 במצעד הפופ איירפליי, ולמקום ה-12 במצעד הפופ איירפליי (Mainstream Top 40).
באירופה, השיר היה מאוד מוצלח, והגיע בשיא למקום ה-4 בדנמרק, למקום ה-7 באוסטריה ושווייץ, למקום ה-10 בנורווגיה, שוודיה והולנד, ולמקום ה-13 באיסלנד.
לארי פליק מהמגזין בילבורד תיאר את הגרסה של מיסטר ביג כ"גרסה מדויקת באופן יחסי".
הוא הוסיף, "שירה מובילה נעימה והרמוניות סרוגות בחוזקה נרקמות סביב פרפופת אקוסטית דמוית בוקר (מקצוע), עם צביטה חשמלית זריזה אך עדינה.
רצועה רגועה, ידידותי בחמימות." טרוי ג'יי אגוסטו מהמגזין קאש בוקס העיר: "בחזרה לארץ הבלדה שוב עם גרסה מהימנה מהקלאסיקות של קט סטיבנס." דייב שולין מה"Gavin Report" קרא לשיר " מלא בנשמה, גישה רגישה לקצה רוק מועט." הוא ציין עוד שהסולן אריק מרטין הוא "עוצמתי" מבלי "להכריע" את השיר.
עורך אחר, קנט צימרמן, החמיא ל"גרסה המוזרה בהחלט, עם טעם של מוזיקה אקוסטית." אלן ג'ונס מהמיוזיק ויק אמר כי השיר "מוגש במפתח אינטימי נמוך של בלדת רוק שהתפרס לאחרונה על ידי מטאליקה, אקסטרים (Extreme9 ו־Little Angels.
מיסטר ביג נושא את זה טוב מאוד ויכול לצפות ללהיט צנוע."
ג'ון קילגו מהThe Network Forty העיר כי השיר "נשמע דומה להפליא למקור מ-1971", והוסיף כי הוא "יישמע כמו שיר רענן וחדש לדמוגרפיה הצעירה יותר."
"Wild Ones" הוא סינגל של הראפר האמריקאי פלו ריידה בשיתוף פעולה עם הזמרת-יוצרת האוסטרלית סיה.
השיר מופיע כסינגל השני של אלבום האולפן הרביעי של פלו ריידה, Wild Ones .
השיר יצא ב-19 בדצמבר 2011 בהוצאת חברות התקליטים אטלנטיק רקורדס ופו בוי אנטרטיינמנט.
השיר נכלב על ידי פלו ריידה, soFLY & Nius, סיה, אקסוול, ג'ייקוב לוטרל, פלז'ר פי, ניקלאס פוגל-קרן ובן מאדי, והופק על ידי soFLY & Nius ואקסוול.
נכון לספטמבר 2023, השיר הושמע למעלה מ-606 מיליון פעמים ביוטיוב, ולמעלה מ-753 מיליון פעמים בספוטיפיי.
אזורתוארמכירותאוסטרליה (ARIA)7× פלטינה490,000אוסטריה (IFPI Austria)פלטינה30,000קנדה (Music Canada)5× פלטינה400,000דנמרק (IFPI Danmark)זהב15,000גרמניה (BVMI)זהב150,000איטליה (FIMI)זהב15,000מקסיקו (AMPROFON)פלטינה60,000ניו זילנד (RMNZ)2× פלטינה30,000שוודיה (GLF)5× פלטינה200,000שווייץ (IFPI Switzerland)פלטינה30,000הממלכה המאוחדת (BPI)2× פלטינה730,000ארצות הברית (RIAA)5× פלטינה3,620,000סטרימינגדנמרק (IFPI Danmark)3× פלטינה5,400,000
גרסת רמיקס לשיר של ג'ק בק בשיתוף פעולה עם דייוויד גטה, ניקי רומרו וסיה יצא ב-14 בפברואר 2012 תחת השם "Wild One Two" בהוצאת חברת התקליטים ביג ביט רקורדס.
גרסה ערוכה של השיר מופיעה באלבום Nothing but the Beat 2.0 של דייוויד גטה.
נכון לספטמבר 2023, הרמיקס הושמע למעלה מ-182 אלף פעמים ביוטיוב, ולמעלה מ-14 מיליון פעמים בספוטיפיי.
"Wild Dances" (בעברית: "ריקודי פרא") הוא סינגל של הזמרת והיוצרת האוקראינית רוסלנה.
השיר, ייצג את אוקראינה וזכה באירוויזיון 2004 שהתקיים באיסטנבול עם ציון של 280 נקודות.
ישנה גרסה בשפה האוקראינית בשם "Dyki tantsi" (באוקראינית: Дикі танці) אשר שוחררה ברוסיה ובאוקראינה.
בשנת 2022, האינדפנדנט מיקם את השיר במקום ה-55 ברשימת זוכי האירוויזיון הטובים ביותר בכל הזמנים.
לאחר שהעפיל השיר מהמקום השני בחצי הגמר לגמר אירוויזיון 2004, הוא זכה ב-280 נקודות בגמר, וזו הייתה הזכייה הראשונה של אוקראינה באירוויזיון.
עם הניצחון הזה, אוקראינה הפכה למדינה הסובייטית לשעבר השלישית שזוכה בתחרות, אחרי אסטוניה ולטביה.
השיר זכור בזכות הופעה אנרגטית, אותה נתנה רוסלנה בתלבושת עור, בהשראת זינה: הנסיכה הלוחמת והמסורת האתנית של אוקראינה .
העבודה על השיר נמשכה כשלושה חודשים.
העריכה והנדסת הסאונד נעשו על ידי רוסלנה יחד עם מומחים מקייב, לונדון וניו יורק.
השיר נקנה בזכויות יוצרים בלעדיות בווייטנאם על ידי הזמרת והיוצרת הווייטנאמית הו קווין הואונג .
יש לה גרסה וייטנאמית משלה לשיר, בשם "Vũ điệu hoang dã".
השיר משמש בפסקול של משחק הווידאו "Grand Theft Auto IV" משנת 2008. המתעמלת האמריקאית ואלופת העולם לשנת 2011, ג'ורדין ויבר, חשפה שהיא משתמשת בשיר הזה כמוזיקת האימון שלה.
הסינגל נכלל באלבום האוסף הרשמי שנקרא "The Very Best of Eurovision" שחגג את יום השנה ה-60 לתחרות.
הקליפ הרשמי של השיר שודר לראשונה ב-6 במאי 2004 (לפני האירוויזיון) ב-MTV רוסיה בתוכנית "12 Angry Viewers", אך זכה לשריקות בוז מהקהל.
הצילומים התרחשו בבניין הנטוש של "ארמון הקרח", אשר שמו שונה ל"ארמון הקרחון" על ידי אנשי הצוות של רוסלנה מכיוון ששום ציוד חימום שהובא לא יכול היה לחמם את האוויר הקר של הבניין הענק לרמה נוחה.
הבניין קושט בבטון צלול וחלונות ללא זכוכית.
למרות התסריט של הווידאו-קליפ, שסיפק אש מתמדת בחביות גדולות, לפידים על הבמה, חיבורי תיל ואפילו משליך להבות צבאי אמיתי, רק "הריקודים הפרועים" יכלו לעזור לאנשים להתחמם בסופו של דבר.
אזור תַאֲרִיך פוּרמָט אוקראינה 17 במאי 2004 סינגל דיסק גרמניה 24 במאי 2004 יוון הולנד פינלנד בלגיה שוודיה לטביה ליטא אסטוניה פולין ישראל טורקיה צ'כיה סלובקיה סלובניה הממלכה המאוחדת ארצות הברית 29 באפריל 2008 הורדה דיגיטלית
Wild Life (בעברית: "חיי פרא") הוא אלבום הבכורה של להקת הרוק הבריטית-אמריקאית פול מקרטני וכנפיים.
אלבום זה הוא האלבום השלישי של פול מקרטני לאחר התפרקותה של הלהקה המצליחה הביטלס.
האלבום סימן מעבר משמעותי בקריירה של מקרטני, שכן זה היה הוצאת אלבומו הראשון עם להקתו החדשה.
Wild Life כולל את הסגנון הווקאלי המיוחד של מקרטני ומשלב אלמנטים של רוק, בלוז ואפילו ראגיי.
שם הכותרת של האלבום הוא ערעור על מצב העולם באותה התקופה.
האלבום הזה אחד מהאלבומים המיוחדים שפול מקרטני הוציא בנוסף בגלל השיר "Dear Friend" שאומרים שהוא תגובה להערותיו של ג'ון לנון חבר לשעבר של להקת הביטלס על מקרטני בעיתונות.
פול מקרטני - שירה, גיטרה בס, גיטרה חשמלית, פסנתר, קלידים, חלילית, כלי הקשה
לינדה מקרטני - שירה משותפת ("Love Is Strange", "Some People Never Know", "I Am Your Singer"), קלידים, פסנתר, כלי הקשה, קולות רקע
דני ליין - גיטרה, גיטרה בס, כלי הקשה, קלידים, קולות רקע
אלן פרסונס וטוני קלארק - טכנאות קול
Wild Wonder הוא אלבומה השישי של להקת הבלקן ביט בוקס שיצא ביוני 2024. המוזיקה לאלבום הוקלטה באולפן ההקלטות בביתו של תומר יוסף שבקיבוץ צאלים.
האלבום היה מתוכנן לצאת בחודש אוקטובר 2023, אך הוצאתו נדחתה בעקבות מלחמת "חרבות ברזל".
עטיפת האלבום עוצבה בידי תמיר מוסקט.
הסינגל הראשון מתוך האלבום, "Long Time Coming", יצא ביוני 2021, כשלוש שנים לפני צאת האלבום.
השיר לווה בקליפ הכולל קטעים מהופעות שונות שקיימה הלהקה במהלך השנים.
השיר "Break The Law" יצא בספטמבר 2022. הקליפ המלווה של השיר צולם בקיבוץ צאלים ובסביבתו.
השיר "Avalanche" יצא בתחילת יוני, בסמוך להופעות השקה שקיימה הלהקה לאלבום, בשיתוף עם אביתר בנאי ונגה ארז.
השיר יצא כסינגל באוגוסט 1984, עם הבי-סיידים "Please Please Please Let Me Get What I Want" ו-"How Soon Is Now?", והגיע למקום ה-17 במצעד הסינגלים הבריטי.
השיר מופיע באלבומי האוסף Hatful of Hollow ו-Louder Than Bombs, כמו גם באוספי סינגלים ומיטב הסינגלים האחרים.
בשנת 2004 דורג השיר במקום ה-425 ברשימת 500 השירים הגדולים בכל הזמנים של מגזין הרולינג סטון.
כשהלהקה ביצעה את השיר ב-Top of the Pops, מוריסי קרע את חולצתו וחשף את המילים "MARRY ME" שנכתבו על חזהו ("Would you want to married me?" היא שורה אחת בשיר).
מוריסי אמר על השיר: "עלה בדעתי שבתוך המוזיקה הפופולרית אם אי פעם היו תקליטים שדנו בנישואים, הם תמיד היו מנקודת המבט של האישה, זמרות ששרות לנשים.
מעולם לא היו שירים שאמרו 'אל תתחתנו, תישארו רווקים, שימור עצמי' וכו'.
חשבתי שהגיע הזמן שיהיה קול גברי שידבר ישירות לגבר אחר ויגיד שנישואים הם בזבוז זמן...
זה, למעשה, היה שום דבר".
ההסברה הרווחת היא שהשיר עסק בידידותו קצרת הימים של מוריסי עם בילי מקנזי, סולן להקת The Associates.
אלבום האוסף Double Hipness של The Associates, שיצא באוגוסט 2000, כלל את השיר "Stephen, You're Really Something", שהוקלט על ידי בילי מקנזי ואלן רנקין במהלך איחוד הלהקה בשנת 1993 כתגובה לשיר "William, It Was Really Nothing".
"Wildflower" (בעברית: "פרח בר"), הוא שיר של הזמרת והיוצרת האמריקאית בילי אייליש.
השיר יצא לאור ב-17 במאי 2024 על ידי חברות התקליטים דארק-רום ואינטרסקופ רקורדס, כרצועה החמישית מתוך אלבום האולפן השלישי שלה, Hit Me Hard and Soft.
למרות שלא שוחרר כסינגל, "Wildflower" נכנס לעשירייה הראשונה ביוון, איסלנד, מלזיה, המזרח התיכון, פורטוגל ובריטניה, כמו כן, השיר גם היה בין 20 המובילים באוסטרליה, קנדה, צ'כיה, אירלנד, ליטא, לוקסמבורג, ניו זילנד, סינגפור, שווייץ וארצות הברית.
השיר ממוקם במקום ה-89 במצעד סוף השנה של בילבורד הוט 100 לשנת 2024.
ביולי 2024, אייליש ביצעה את "Wildflower" בפרק שלה בסדרה של אמזון מיוזיק, "Songline".
השיר היה גם חלק מהפרק של אייליש בסדרה "A Color's Show" שיצא ב-18 בספטמבר.
ב-19 באוקטובר, אייליש ביצעה את השיר כחלק מהסט של "סאטרדיי נייט לייב", כאשר אחיה פיניאס או'קונל ליווה אותה בגיטרה אקוסטית.
עם יציאתו של השיר, בילבורד דירג את "Wildflower" כשיר האהוב מאלבום האם שלו, Hit Me Hard and Soft.
פרסשנהקטגוריהתוצאהמקורפרס בחירת הילדים של ניקלודיאון2025שיר אהובטקס פרסי גראמי ה-682026שיר השנההקלטת השנה
Wildflowers הוא שיר שנכתב על ידי דולי פרטון ונכלל באלבום , אלבום פלטינה זוכה פרס גראמי משנת 1987. השיר הוקלט על ידי פרטון עם אמילו האריס ולינדה רונסטאדט.
ההקלטה המקורית כללה נבל אוטומטי, גיטרה אקוסטית (אותה מנגנת האריס) וכינור, ועיבדה את השיר כך שיישמע כמו שיר עם אפלצ'י מסורתי.
זה היה הסינגל הרביעי שיצא מאלבום Trio, והוא הגיע למקום ה-6 במצעד מצעד שירי הקאנטרי של בילבורד ביולי 1988.
בשנת 2008, הקלטה של השיר הושמעה במהלך קבלת פנים של המפלגה הדמוקרטית של מדינת טקסס, לכבוד הגברת הראשונה לשעבר, ליידי בירד ג'ונסון.
אהבתה של ג'ונסון לשיר הייתה ידועה היטב, והיא דגלה זה מכבר בנטיעת פרחים לאורך הכבישים המהירים של ארצות הברית.
בשיר, המספר/ת מדבר/ת על חוסר מנוחה ועל רצון להתרחב, תוך שימוש בפרחי בר כמטאפורה, ומסכמ/ת ש"פרחי בר לא אכפת להם איפה הם גדלים".
Wildflower היא להקת רוק/רגאיי אבוריג'ינית-ילידית מ שבארץ ארנהם, הטריטוריה הצפונית הם שרים בעיקר בשפת קונוויניקו ומספרים סיפורים מסורתיים עם מילים שנכתבו על ידי המנטורית ג'יל נגאנג'מירה.
הלהקה זכתה בתואר Next Crop artis בטריפל ג'יי בשנת 2006.
מופע הפריצה של השנה - פרס NIMA - .
שם האלבום אודות האלבום Manginburru Bininj יצא לאור: 2009
Wild Horse Nine הוא סרט מותחן דרמה בריטי עתידי בבימוי וכתיבה של מרטין מקדונה.
מככבים בו סם רוקוול, פארקר פוזי, ג'ון מלקוביץ', סטיב בושמי, מריאנה די גירולאמו וטום וייטס.
באוקטובר 2021 דווח כי ארבע הצעות רכישה הוגשו במהלך ה-AFM לתסריט ללא שם שכתב מרטין מקדונה, כאשר סם רוקוול, כריסטופר ווקן ואוסקר אייזק נועדו לככב בו.
מקדונה היה אז בעיצומו של תהליך הפקת סרטו "רוחות אינישרין".
בפברואר 2025 הוכרז כי הסרט נמצא בפיתוח עבור Searchlight Pictures, כאשר Blueprint Pictures ו-Film4 מפיקות את הפרויקט.
נודע גם כי ג'ון מלקוביץ' ומארק ראפלו הצטרפו לצוות השחקנים לצד סם רוקוול והחליפו את ווקן ואייזק שנועדו לככב במקור.
זוהי הפעם השלישית בה משתתף רוקוול בפרויקט של מקדונה.
באותו חודש הצטרפה גם פארקר פוזי.
במרץ 2025 הצטרף לצוות השחקנים סטיב בושמי, והחליף את רופאלו שעזב את הפרויקט.
לא דווחו פרטי עלילה, אך הסרט הוגדר "סיפור מרתק השזור סביב חייהן של דמויות המתמודדות עם אתגרי הישרדות וחוסן".
דווח גם כי הסרט מתמקד בשני סוכני CIA הנמלטים לקצה העולם, ואחד מהם מבקש למות שם.
צילומי הסרט העיקריים החלו במרץ 2025 באי הפסחא, האי המיושב המבודד ביותר בעולם.
משא ומתן התנהל במשך כשנה על מנת להבטיח שהצילומים לא ישפיעו לרעה על האי.
באפריל התקיימו גם צילומים בסנטיאגו דה צ'ילה, במיוחד בתיאטרון העירוני ובסמוך לפלאזה דה ארמס.
Wildfire הוא אלבום האולפן השלישי של הזמרת השוודית לורן.
את האלבום הוציאה לאור ב-27 במרץ 2026 חברת התקליטים פולידור רקורדס ו-Human Creation, כתשע שנים לאחר הוצאת אלבום האולפן השני שלה, Ride.
+ תאריכי יציאות לאור ופורמטים עבור Wildfire אזורתאריך יציאהפורמט (ים)חברת תקליטיםמקורכלל העולם27 במרץ 2026הורדה דיגיטלית • הזרמת מוזיקה • תקליטור • תקליטפולידור רקורדס • Human Creation
WinZip היא תוכנה פופולרית לניהול קבצים דחוסים.
התוכנה פועלת תחת מערכת ההפעלה חלונות של מיקרוסופט.
תוכנה זו תומכת ב-17 פורמטי דחיסה, ביניהם ZIP, ARJ, LZH, CAB, TAR, MIN, TAZ, UUE ו-BHX, אך אינה תומכת פורמטי דחיסה פופולריים אחרים כגון RAR ו-.
התוכנה, המאפשרת לדחוס ולחלץ קובצי נתונים, שימשה במקור כעטיפה גרפית לתוכנת PkZip שמטפלת בקבצים מפורמט ZIP.
התוכנה מאפשרת ליצור קובץ דחוס שמשמש כקובץ ארכיב וקובץ גיבוי, ויכול להכיל מספר רב של קבצים מספריות שונות.
קובץ הארכיב מכיל גם פרטים שונים על הקבצים המאורכבים, כמו יחס הדחיסה, סוג הקובץ, תאריך שינוי אחרון והמיקום המקורי שלהם.
קובץ זה יעיל להעברת מספר רב של קבצים ממחשב למחשב, הוא מכיל את המידע על ארגון הקבצים בתיקיות המקוריות.
בתוכנה יש גם אפשרות שליטה על רמת הדחיסה - ישנן חמש דרגות שונות, אך הגרסאות הישנות של התוכנה אינן תומכות ברמת הדחיסה הגבוהה.
הצפנה - הצפנת קובץ או נעילתו באמצעות סיסמה.
קובץ פריסה עצמאית - יצירת קובץ לפריסה עצמאית (בסיומת EXE).
פיצול - אפשרות פיצול קבצים גדולים למספר קובצי ארכיב בגודל נדרש.
כמו כן, התוכנה מוסיפה תפריט קיצורי דרך לסייר החלונות.
הגישה לתפריט מתבצעת דרך תפריט קובץ או דרך קליק ימני על הקובץ המבוקש.
תפריט זה מאפשר דחיסה ופריסה מהירות של הקובץ הנוכחי, דחיסה ומשלוח בדואר אלקטרוני בלחיצת עכבר אחת ועוד.
Winzip מוודא את תקינות המידע באמצעות אלגוריתם Checksum שנקרא Cyclic redundancy check.
WinRAR היא תוכנה שיתופית ליצירת ולניהול קבצים דחוסים בפורמט שאינו מאבד מידע, ואחת התוכנות הבודדות המאפשרות יצירת קבצים בפורמט RAR, שכן שיטת הדחיסה של פורמט זה שייכת ברישיון לכותב התוכנה, יבגני רושאל.
הקבצים שהיא יוצרת מקבלים כברירת מחדל את הסיומת RAR.
WinRAR נחשב לאחת מהתוכנות המובילות ליצירת קובצי ארכיון, ותומך באופן מלא בקובצי RAR ו-ZIP, ובפריסה של קובצי 7z, , ARJ, BZ2, CAB, GZ, ISO, JAR, LZH, TAR, UUE ו-Z.
כמו כן, מאפשר דחיסה, כרכים והצפנה, כולל מודולים הנפרסים עצמאית ומכיל אפשרויות גיבוי.
התוכנה מתורגמת ליותר מ-40 שפות.
בפברואר 2019, חברת צ'ק פוינט דיווחה על חולשה קריטית ב-WinRAR שניצולה מאפשר הרצת קוד מרוחק.
החולשה קיימת בספרייה בשם unacev2.dll המשמשת את WinRAR לחילוץ קבצים מפורמט .
בעקבות הדיווח, התמיכה בפורמט ACE הוסרה מ-WinRAR החל מגרסה 5.7.
התוכנה, כמו תוכנות דחיסה דומות, יכולה לשמש כתכונת גיבוי.
הקובץ הדחוס משמש כקובץ ארכיב, ויכול להכיל מספר רב של קבצים מספריות שונות, ובהם פרטים שונים עליהם, (יחס הדחיסה, סוג הקובץ, תאריך שינוי אחרון, המיקום המקורי של הקבצים וכו').
התוכנה גם מאפשרת יכולות גיבוי מתקדמות כגון הוספה של קבצים שה-Attribute של ה-Archive שלהם דלוק, כיבוי ה-Attribute של Archive לאחר הכיווץ, שמירת גרסה קודמת, הגבלות זמן על הוספת קבצים (תכונה המאפשרת להוסיף לארכיב רק קבצים ששונו או התעדכנו מאז יצירת הארכיב).
תוכנת WinRAR מאפשרת יצירת קובץ לפריסה עצמאית (נקרא SFX, קיצור ל-Self Extracted).
קובץ זה הוא בעל סיומת EXE.
בניגוד לתוכנות דחיסה אחרות המאפשרות יצירת קובץ לפריסה עצמית ותו לא, WinRAR מאפשרת ליצור קובץ פריסה עצמאית המתנהג כהתקנה של תוכנה ואידיאלי להתקנות מהירות.
בין האופציות הקיימות בו, חלונית הודעה וחלונית רישיון במהלך הפריסה, שליטה על הכותר, הלוגו והאייקון של ותוכנית ההתקנה, אפשרויות להפעיל קובץ לפני/אחרי הפריסה, יצירת קיצורי דרך לאזורים שונים בתכונת חלונות, כמו שולחן העבודה וספריית התכנות ואתחול, מחיקת קבצים שונים במהלך ההתקנה, מוד התקנה שקט, דריסת קבצים קיימים ללא הודעה ועוד.
הצפנה – האפשרויות להצפין קובץ או לנעול אותו באמצעות סיסמה.
ביצועי חומרה – בחינת ביצועי חומרה של מהירות הדחיסה.
מועדפים – מנגנון מועדפים פנימי של התוכנה.
הערה – אפשרות להכנסת הערות בקבצים הדחוסים.
הגדרות – יצוא ויבוא הגדרת התוכנה.
יעיל להעביר בין מחשבים שונים.
לוח העתקה – העתקת והדבקת קובץ אל לוח ההעתקה.
איתור קבצים – בחירת קבוצת קבצים בארכיב, וחיפוש קובץ בתוך הארכיב.
התוכנה כמו תכונות דחיסה אחרות, מוסיפה בסייר החלונות בסימון קובץ תפריטי עכבר ימני קיצורי דרך לדחיסה ופריסה מהירים של הקובץ הנוכחי.
תוכנות נוספות התומכות בפורמט RAR
אף על פי ש־WinRAR המציאה את פורמט הדחיסה RAR, היא אינה התוכנה היחידה התומכת בפורמט זה, וישנן תוכנות חופשיות כגון UnRarX למערכת ההפעלה OSX על המקינטוש ו-7-Zip לחלונות התומכות גם הן בפורמט RAR.
Winamp (וינאמפ), היא תוכנת נגן מדיה מבית היוצר של Nullsoft.
התוכנה תומכת בערכות נושא, מנגנת פורמטים רבים, וחופשית להורדה.